Go nepagala ga yona. Ga se diphetolelo ka moka tšeo di fetišago molaetša wa maleba woo o bego o le ka Beibeleng. Ka mohlala, phetolelo e nngwe e fetoletše Mateo 7:13 ka mokgwa wo: “Tsenang ka kgoro e pitlaganego, ka baka la gore kgoro e yago heleng e bulegile le tsela yeo e yago gona e bonolo.” Eupša ge go be go ngwalwa Beibele, go ile gwa dirišwa lentšu go “tshenyego” e sego “hele.” Mohlomongwe bafetoledi ba dirišitše lentšu “hele” ka ge ba dumela gore batho ba kgopo ba tla tlaišwa ka mo go sa felego mollong wa dihele. Eupša kgopolo yeo ga e thekgwe ke Beibele. Lega go le bjalo, Phetolelo ya Lefase le Lefsa e balega ka mo go nepagetšego ka gore: “Tsenang ka kgoro e tshesane gobane tsela e išago tshenyegong e petleke e bile e phatlaletše.” Dipsalme 52-59 di bontšha kamoo Dafida a bego a ikwa ka gona ge a be a lebeletšane le diteko tše itšego bophelong bja gagwe. Lega go le bjalo, o ile a tšwela pele a botile Jehofa dinakong tšeo tše thata. (Ps 54:4; 55:22) Le gona o ile a tumiša Jehofa bakeng sa lentšu la Gagwe. (Ps 56:10) Na le rena re bontšha tumelo e bjalo le go bota Modimo wa rena? Na re nyaka tlhahlo ka Lentšung la gagwe ge re lebeletšane le maemo a thata? (Die 2:6) Ke ditemana dife tša Beibele tšeo di go thušitšego ge o be . . .